Tahir terug in Karibiese T20-liga | Netwerk24
Tahir terug in Karibiese T20-liga
09 September 2019 12:17
Imran Tahir / Foto: Getty Images
Die Proteas se bybreekbouler Imran Tahir gaan as 'n plaasvervanger weer in die Karibiese Premierliga (CPL) in aksie wees.
Die Guyana Amazon Warriors het aangekondig dat Shadab Khan, Pakistan se bybreekbouler, net vir die eerste drie wedstryde van dié T20-liga beskikbaar is.
Die 40-jarige Tahir sal hom vervang.
Tahir het verlede jaar ook vir die Warriors gespeel. Hy was met 16 paaltjies teen 'n gemiddeld van 17.75 een van die sterre in die span, wat die eindstryd teen die Trinbago Knight Riders gespeel het.
Die sewende weergawe van die CPL het verlede week begin.
Tahir het onlangs ook in Engeland se T20-reeks vir Surrey gespeel.
Tahir het uit internasionale eendagkrieket getree, maar is nog verkiesbaar vir die Proteas se T20-span. Hy is egter oor die hoof gesien vir die komende T20-reeks teen Indië.